Document ID: 32008D0054

ODLOČBA KOMISIJE
z dne 20. decembra 2007
o potrditvi obračunov nekaterih plačilnih agencij v Nemčiji, Španiji, Franciji, Italiji in Luksemburgu v zvezi z odhodki, financiranimi iz Jamstvenega oddelka Evropskega kmetijskega usmerjevalnega in jamstvenega sklada (EKUJS) za proračunsko leto 2004
(notificirano pod dokumentarno številko C(2007) 6532)
(Besedilo v francoskem, italijanskem, nemškem in španskem jeziku je edino verodostojno)
(2008/54/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1258/1999 z dne 17. maja 1999 o financiranju skupne kmetijske politike (1) in zlasti člena 7(3) Uredbe,
po posvetovanju z Odborom Sklada,
ob upoštevanju naslednjega:
(1)
Z Odločbo Komisije 2005/385/ES (2) so bili za proračunsko leto 2004 potrjeni obračuni vseh plačilnih agencij, razen nemške plačilne agencije „Bayern-Umwelt“, španske plačilne agencije „Madrid“, francoske plačilne agencije „SDE“, italijanske plačilne agencije „AGEA“ in luksemburške plačilne agencije „Ministère de l’Agriculture“.
(2)
Po predložitvi novih informacij in dodatnih preverjanjih Komisija zdaj lahko odloča glede celovitosti, točnosti in verodostojnosti obračunov, ki so jih predložile nemška plačilna agencija „Bayern-Umwelt“, španska plačilna agencija „Madrid“, francoska plačilna agencija „SDE“, italijanska plačilna agencija „AGEA“ in luksemburška plačilna agencija „Ministère de l’Agriculture“.
(3)
Pri potrjevanju obračunov zadevnih plačilnih agencij mora Komisija upoštevati zneske, ki so bili zadevnim državam članicam že odtegnjeni na podlagi Odločbe 2005/385/ES.
(4)
V skladu z drugim pododstavkom člena 7(3) Uredbe (ES) št. 1258/1999 ta odločba ne posega v sprejem naknadnih odločb Komisije, s katerimi se iz financiranja Skupnosti izločijo odhodki, ki niso bili izvedeni skladno s predpisi Skupnosti -
SPREJELA NASLEDNJO ODLOČBO:
Člen 1
Obračuni nemške plačilne agencije „Bayern-Umwelt“, španske plačilne agencije „Madrid“, francoske plačilne agencije „SDE“, italijanske plačilne agencije „AGEA“ in luksemburške plačilne agencije „Ministère de l’Agriculture“ glede odhodkov, ki jih financira Jamstveni oddelek Evropskega kmetijskega usmerjevalnega in jamstvenega sklada (EKUJS), za proračunsko leto 2004 se potrdijo.
Zneski, ki se izterjajo od vsake države članice ali plačajo vsaki državi članici v skladu s to odločbo, so opredeljeni v Prilogi.
Člen 2
Ta odločba je naslovljena na Zvezno republiko Nemčijo, Kraljevino Španijo, Francosko republiko, Italijansko republiko in Veliko vojvodstvo Luksemburg.
V Bruslju, 20. decembra 2007

Labels: 18
15
4